Ինչ վերաբերում է ԱՄՆ հայտարարություններին, ապա դրանք գուցե և ստանդարտ, մշտապես արվող հայտարարություններ են, բայց դրանք դրական հայտարարություններ են, որ բարի կամք են արտահայտում: Այդպիսի հայտարարություններ կատարում են նաև Ռուսաստանն ու Ֆրանսիան: Որևէ արտակարգ բան այդտեղ չկա: Եվ պետք չէ մտածել, թե դա ազդակ է ինչ-որ արտակարգ ակտիվացման: Պետք է հասկանալ, որ օր-օրի Սպիտակ տան շուրջ ստեղծվող իրավիճակներն ավելի ու ավելի լարված են դառնում Վաշինգտոնի ներքաղաքական կյանքում, իսկ Պետդեպում բազում կարևոր պաշտոններ շարունակում են թափուր մնալ: Արցախի հարցը, որ պետք է այլևս վերախմբագրել և կոչել «Հայաստանի հարց»՝ առայժմ առաջնահերթություն չէ Վաշինգտոնի համար և դժվար թե մոտ ապագայում դառնա: